text: Entorn el sexting, les noves tecnologies i els adolescents | SobrePantalles
  Educació / Eines / Entrevistes / Privacitat / Seguretat / TIC / Xarxes socials a
  per admin a ene 15, 2014 • 12:12 Cap comentari
  El debat va rondar entorn el sexting, les noves tecnologies i el seus impactes en la societat, els usos i comportaments que en fan adolescents i joves o la tasca educativa i de prevenció que es pot realitzar, entre d'altres. Us deixem el link amb les diferents entrades sobre "sexting" del SobrePantalles i algunes de les idees que es van dir al debat:
  - El sexting consisteix en una pràctica d'intercanviar imatges eròtiques i text entre dues persones a través d'un dispositiu mòbil o xarxa social virtual.
  - El sexting existeix, però no podem dir que és un fenomen únic a Catalunya. L'accés a les xarxes virtuals fa que pugui aparèixer una pràctica com el sexting.
  - El sexting és una pràctica que té a veure amb la revolució digital i les noves tecnologies, però pot respondre a una actitud o comportament que hem tingut sempre: l'exhibicionisme i la privacitat íntima entre dues persones.
  - El sexting com a problema pot aparèixer quan es fa un ús no previst per part de la persona que l'ha practicat.
  - Les noves tecnologies re-plantegen qüestions molt bàsiques del comportament humà: relació amb els altres, intimitat, identitat personal, etc..
  - Hi ha certa desconnexió entre els usos que fan els adolescents i joves de les noves tecnologies i el que en fan molts adults. Hi ha certa desconnexió.
  - Cal entendre que les noves tecnologies en la seva part social, impliquen el canvi d'algunes formes de relacionar-nos. Pensar els comportaments, els usos i les pràctiques i no tant l'eina tecnològica.
  - Les tecnologies no són neutres, porten ideologies i comportaments associats que cal tenir presents. Per exemple: la idea d'anonimat o privacitat.
  - La tecnologia pot potenciar certs aspectes i variables de la identitat i la relació amb els altres.
  - Les noves generacions veuen allò digital no com un món paral·lel, sinó com un espai més per a relacionar-se.
  - En el cas dels adolescents, hi pot haver la projecció d'un personatge per part del propi adolescent i aquest fet pot generar menys empatia i portar a situacions no desitjades.
  - És interessant pensar en quins usos podem fer perquè les eines puguin ser aprofitables per a les persones.
  - Allò interessant és pensar en les noves tecnologies com a quelcom positiu. En aquest sentit, pensar en com es poden acompanyar als infants, adolescents i joves en l'ús de les noves tecnologies.
  Tags: adolescència, adolescents, educació, sexting
  Més antigues "És important fer entendre la importància de la comunicació per visibilitzar la tasca" M�s recentsFormació a la biblioteca Roca Umbert